Bill Koch

Bill Koch (s. 7. kesäkuuta 1955) on yhdysvaltalainen entinen maastohiihtäjä. Hän oli ensimmäisiä hiihtäjiä, jotka käyttivät virallisissa kisoissa luistelutyyliä. 

Koch harrasti ensin yhdistettyä, mutta sittemmin ryhtyi keskittymään täysipainoisesti hiihtoon. 1974 hän sijoittui kolmanneksi nuorten EM-kisoissa ja saavutti ensimmäisenä amerikkalaisena maastohiihdon arvokisamitalin hiihdettyään hopealle 1976 Innsbruckin olympialaisten 30 kilometrin kilpailussa. Koch voitti kaudella 1981–1982 kautta aikain ensimmäisen virallisen maastohiihdon maailmancupin kokonaiskilpailun. 1982 Oslon MM-kisoissa hän oli 30 kilometrillä pronssilla.

Koch kantoi Yhdysvaltain lippua vuoden 1992 talviolympialaisissa Albertvillessä. Hän oli aina vuoteen 2018 ja Kikkan Randallin ja Jessica Digginsin naisten parisprintin olympiakultaan asti Yhdysvaltain ainoa olympiamitalisti maastohiihdossa.

Lähteet 

Yhdysvaltalaiset maastohiihtäjät
Yhdysvaltalaiset olympiamitalistit
Vuonna 1955 syntyneet
Elävät henkilöt